
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση άδειας ίδρυσης και λειτουργίας Παραρτή¬ 


ματος του Ελληνικού Ωδείου. 1 

Χορήγηση άδειας ίδρυσης και λειτουργίας Ωδείου 
στην Ελένη Σίμου - Γεωργακοπούλου. 2 

Χαρακτηρισμός ως ιστορικού διατηρητέου μνημείου 
του κτιρίου ιδ. Παναγ. Κοντογιάννου στις οδούς 
Γκορτσολόγου 101 και Κλεομβρότου 43 στη Σπάρ¬ 
τη. 3 

Έγκριση του Ειδικού Κανονισμού Λιμένα Στυλίδας με 
αριθ. 24 «Περί τεχνικών χαρακτηριστικών των λα- 
ντζών Λιμένα Στυλίδας». 4 

Παραίτηση εκκαθαριστού τ. Σ.Ε.Π. 5 


Σύσταση αμιγούς κοινοτικής επιχείρησης στην Κοινό¬ 
τητα Καρίτσας Ν. Ιωαννίνων με την επωνυμία «ΚΟΙ¬ 
ΝΟΤΙΚΗ ΕΠΙΧΕΙΡΗΣΗ ΚΑΡΙΤΣΑΣ - ΣΥΝΤΗΡΗΣΗ Α¬ 
ΓΡΟΤΙΚΩΝ ΔΡΟΜΩΝ - ΑΞΙΟΠΟΙΗΣΗ ΤΟΠΙΚΩΝ 
ΠΟΡΩΝ ΚΑΙ ΔΥΝΑΤΟΤΗΤΩΝ ΣΕ ΕΠΙΠΕΔΟ ΕΙΔΙ¬ 
ΚΕΥΜΕΝΟΥ ΠΡΟΣΩΠΙΚΟΥ ΧΕΙΡΙΣΤΩΝ ΜΗΧΑΝΗ¬ 


ΜΑΤΩΝ». 6 

Σύσταση ίδιου Νομικού Προσώπου στην κοιν. Πουρι¬ 
ού Ν. Μαγνησίας με την επωνυμία «ΚΟΙΝΟΤΙΚΗ ΒΙ¬ 
ΒΛΙΟΘΗΚΗ ΚΟΙΝΟΤΗΤΑΣ ΠΟΥΡΙΟΥ». 7 

Σύσταση ιδίου Νομικού Προσώπου στην κοιν. Πουρι¬ 
ού Ν. Μαγνησίας με την επωνυμία «ΠΝΕΥΜΑΤΙΚΟ 
ΚΕΝΤΡΟ ΚΟΙΝΟΤΗΤΑΣ ΠΟΥΡΙΟΥ». 8 

Σύσταση κοινοτικής επιχείρησης στην Κοινότητα 
Μορφοβουνίου Ν. Καρδίτσας με την επωνυμία 
«ΚΟΙΝΟΤΙΚΗ ΕΠΙΧΕΙΡΗΣΗ ΤΟΥΡΙΣΜΟΥ ΚΑΙ ΠΟΛΙ¬ 
ΤΙΣΤΙΚΗΣ ΑΝΑΠΤΥΞΗΣ ΜΟΡΦΟΒΟΥΝΙΟΥ (ΚΕΤ- 
ΠΑΜ). 9 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Μαρίνα Γιαβρίμη του Δημη- 
τρίου. 10 

Τροποποίηση σκοπού της κοινοτικής επιχείρησης 
«Τουριστικής Πολιτιστικής και Κοινωνικής Ανάπτυ¬ 
ξης Καλλιθέας» Ν. Χαλκιδικής. 11 

Ψήφιση του Οργανισμού Εσωτερικής Υπηρεσίας του 
Συνδέσμου Ύδρευσης Κοινοτήτων Γονίμου - Με- 
γαλοχωρίου Νομού Σερρών. 12 

Τροποποίηση ΟΕΥ Κοινότητας Αρωνίου Ν. Χανίων.... 13 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. ΥΠΠΟ/ΚΑΤΕΧΝ/Δ/35802 (1) 

Χορήγηση άδειας ίδρυσης και λειτουργίας Παραρτήμα¬ 
τος του Ελληνικού Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών ι¬ 
δρυμάτων ως και το από 11.11.1957 Β.Δ. «Περίκυρώσε- 
ωςτου κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/1986 «Προστασία και ανά¬ 
πτυξη της Κινηματογραφίας και άλλες διατάξεις του Υ¬ 
πουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών, ΥΠ- 
ΠΟ/ΓΝΟΣ/33992/31.8.87 «Προϋποθέσεις λειτουργίας 
Τμήματος Κλασσικής Κιθάρας» (ΦΕΚ 500/Τ.Β787) ΥΠ- 
ΠΟ/ΓΝΟΣ/33991/23.8.87 «Προϋποθέσεις λειτουργίας 
Τμήματος Κλαβικύμβαλου (Τσέμπαλο)» (ΦΕΚ 
609/Τ.Β787). 

8. Την απόφαση αριθμ. ΥΠΠΘ/ΓΝΟΣ/49095/30.10.91 α¬ 
πόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους 
Γ εν. Γ ραμματείς, Γ εν. Διευθυντές και Προϊσταμένους των 
Διευθύνσεων, Τμημάτων και Γραφείων της ΚΎ. του ΥΠ- 
ΠΟ (ΦΕΚ987/Τ.Β728.11.91). 

9. Το από 31.7.1996 πρακτικό αυτοψίας της επιτροπής 
ελέγχου κτιρίων Σχολών Χορού και Μουσικής του ΥΠΠΟ, 
αποφασίζουμε: 

1. Χορηγούμε στο Ελληνικό Ωδείο άδεια ίδρυσης και 
λειτουργίας Παραρτήματος που θα στεγαστεί στο κτίριο 
επί της Λεωφόρου Αθηνών αρ. 7 στο Μαρκόπουλο. 

2. Το Παράρτημα θα λειτουργήσει τα εξής τμήματα: 

1. Ωδικής, 2. Αρμονίας, 3. Ενοργανώσεως, 4. Αντίστι¬ 
ξης, 5. Πληκτών, 6. Εγχόρδων, 7. Μονωδίας, 8 Βυζαντινής 
Μουσικής, 9 Κλασικής κιθάρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1996 - 1997. 

5. Από τις διατάξεις της απόφασης αυτής δεν πρόκα- 

λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1996 

Με εντολή Υπουργού 
0 Διευθυντής 

Π. ΠΟΛΥΧΡΟΝΟΠΟΥΛΟΣ 
-♦- 

Αριθ. ΥΠΠΟ/ΚΑΤΕΧΝ/Δ/26256 (2) 

Χορήγηση άδειας ίδρυσης και λειτουργίας Ωδείου στην 
Ελένη Σίμου - Γεωργακοπούλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου Πο¬ 
λιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών ι¬ 
δρυμάτων ως και το από 11.11.1957 Β.Δ. «Περί κυρώσεως 
του κανονισμού του Ωδείου Θεσσαλονίκης». 

5. Το άρθρο 29του Ν. 1158/81 «Περί Οργανώσεως καιδι- 
οικήσεως Σχολών Ανωτέρας Καλλιτεχνικής Εκπαιδεύσε- 
ως». 

6. Το άρθρο 41 του Ν. 1597/1986 «Προστασία και ανά¬ 
πτυξη της Κινηματογραφίας και άλλες διατάξεις του Υ¬ 
πουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών, ΥΠ- 
ΠΟ/ΓΝΟΣ/33992/31.8.87 «Προϋποθέσεις λειτουργίας 
Τμήματος Κλασσικής Κιθάρας» (ΦΕΚ 500/τ.Β787) ΥΠ- 
ΠΟ/ΓΝΟΣ/33991/23.8.87 «Προϋποθέσεις λειτουργίας 
Τμήματος Κλαβικύμβαλου (Τσέμπαλο)» (ΦΕΚ609/τ.Β787). 

•8. Την απόφαση αριθμ. ΥΠΠΟ/ΓΝΟΣ/49095/30.10.91 α¬ 
πόφαση «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με εντολή Υπουργού» στους Γεν. 
Γραμματείς, Γεν. Διευθυντές και Προϊσταμένους των Δι¬ 
ευθύνσεων, Τμημάτων και Γραφείων της Κ.Υ. του ΥΠΠΟ 
(ΦΕΚ 987/τ.Β728.11.91). 

9. Το από 15.7.1996 πρακτικό αυτοψίας της επιτροπής ε¬ 
λέγχου κτιρίων Σχολών Χορού και Μουσικής του ΥΠΠΟ. 

10. Την από 24.5.1996 αίτηση της Ελένης Σίμου - Γεωρ- 
γακοπούλου με τα συνημμένα δικαιολογητικά, αποφασί¬ 
ζουμε: 

1. Χορηγούμε στην Ελένη Σίμου - Γεωργακοπούλου ά¬ 
δεια ίδρυσης και λειτουργίας Ωδείου που θα στεγαστεί 
στο κτίριο επί των οδών Πεντέλης 10 και Συγγρού 48 στο 
Μαρούσι και θα έχει την επωνυμία «Ωδείο Γεράσιμος Κακ¬ 
καλής». 

2. Το Ωδείο θα λειτουργήσει τις εξής Σχολές και τμήμα¬ 
τα: 

α. Σχολή Ανωτέρων Θεωρητικών Μαθημάτων της Συν- 
θέσεως με τμήματα. 

1. Ωδικής, 2. Αρμονίας, 3. Ενοργανώσεως, 4. Αντίστιξης, 
5. Φυγής, 6. Σύνθεσης. 

Β. Σχολή Ενόργανου Μουσικής με τμήματα 
1. Πληκτών, 2. Εγχόρδων, 3. Πνευστών, 4. Κλασικής κι¬ 
θάρας, 5. Κρουστών. 

Γ. Σχολή Μονωδίας με τμήμα Μονωδίας 
Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1996 -1997. 

5. Από τις διατάξεις της απόφασης αυτής δεν προκα- 


λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1996 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

-φ- 

Αριθ. ΥΠΠΟ/ΔΙΛΑΠ/Γ/2477/39085 (3) 

Χαρακτηρισμός ως ιστορικού διατηρητέου μνημείου του 
κτιρίου ιδ. Παναγ. Κοντογιάννου στις οδούς Γκορτσο- 
λόγου 101 και Κλεομβρότου 43 στη Σπάρτη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ.Α726.7.85 
β) του άρθρου 52του Ν. 5351/1932 «Περί Αρχαιοτήτων», 
όπως ανπκαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32παρ. 5 του Ν. 
1337/1983 και ισχύει 

γ) του Ν. 1469/50 «Περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830» 

δ) του Ν. 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α713.4.92) 
ε) του Π.Δ. 941/77 «Περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/ 11536/ 
10.3.92 «Παράλληλη άσκηση αρμοδιοτήτων από τον Υ¬ 
πουργό Πολιτισμού και τους Προϊσταμένους Υπηρεσιών 
του ιδίου Υπουργείου (ΦΕΚ210/τ.Β724.3.92). 

3. Την ΥΠΠ/ΓΝΟΣ/49095/30.10.91 (ΦΕΚ 987/ Β7 
28.11.91) Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή Υ¬ 
πουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ54/Α730.4.84) «Περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβουλί¬ 
ου Νεωτ. Μνημείων με αριθμό 17/20.6.96, αποφασίζουμε: 

Χαρακτηρίζουμε ως ιστορικό διατηρητέο μνημείο το κτί¬ 
ριο ιδιοκτησίας Παναγ. Κοντογιάννου στις οδούς Γκορ¬ 
τσολόγου 101 και Κλεομβρότου 43 στη Σπάρτη, διότι απο¬ 
τελεί χαρακτηριστικό για την πόλη της Σπάρτης, δείγμα α¬ 
στικής κατοικίας με κατάστημα στο ισόγειο, σημαντικό για 
την μελέτη της ιστορίας της αρχιτεκτονικής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Ιουλίου 1996 
Με εντολή Υπουργού 
Ο Προϊστάμενος του Τμήματος 

ΔΑΝ. ΟΡΦΑΝ ΟΥΔΑΚΗΣ 
- »- 

Αριθ. 3131.2/23/96 (4) 

Έγκριση του Ειδικού Κανονισμού Λιμένα Στυλίδας με α- 
ριθ. 24 «Περί τεχνικών χαρακτηριστικών των λαντζών 
Λιμένα Στυλίδας». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 10 του Ν. 1940/91 (ΦΕΚ 

40Α') «Περί Μονάδας Ειδικών Αποστολών Λιμενικού Σώ¬ 
ματος» που αντικαθιστά το άρθρο 156 του ΝΑ 187/1973 
(ΦΕΚ261 Α') «Περί ΚΑΝΑ». 

2. Τον Ειδικό Κανονισμό Λιμένα Στυλίδας που μας υπο¬ 
βλήθηκε με την αριθ. 3131.2/2/96/20.6.96 αναφορά της 
Λιμενικής Αρχής, με τις διατάξεις του οποίου ρυθμίζονται 
θέματα που αφορούν την εύρυθμη λειτουργία του Λιμένα 
Στυλίδας. 

3. Την αριθμ. 2049/17.6.1996 γνώμη Νομάρχη Φθιώτι¬ 
δας. 

4. Τοάρθρο29ΑτουΝ. 1558/85 (ΦΕΚ 137Α'), όπως προ¬ 
στέθηκε με το άρθρο 27 του Ν. 2081/92 (ΦΕΚ 154Α / ). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο μόνο 

(α) Εγκρίνουμε τον πιο κάτω Ειδικό Κανονισμό Λιμένα 
Στυλίδας με αριθ. 24. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΣΤΥΛΙΔΑΣ 
ΜΕ ΑΡΙΘ. 24 

«Περί των τεχνικών χαρακτηριστικών των λαντζών Λιμέ¬ 
να Στυλίδας». 

Ο ΛΙΜΕΝΑΡΧΗΣ ΣΤΥΛΙΔΑΣ 
Έχοντας υπόψη: 

(α) Τις διατάξεις του δια του από 9 Ιουνίου 1948 Β.Δ. Κω- 
δικοποιημένου Νόμου 499/47 «Περί πειθαρχικής εξουσίας 
των Προϊσταμένων Λιμενικών Αρχών» (ΦΕΚ 162Α') συν- 
δυαζόμενες με τα άρθρα 141-157 του Ν Α. 187/73 με το ο¬ 
ποίο κυρώθηκε ο Κώδικας Δημοσίου Ναυτικού Δικαίου 
(ΦΕΚ 261 Α'). 

(β) Το άρθρο 156 του ΝΑ 187/1973 (ΦΕΚ 261 Α') «Περί 
Κ.Δ.Ν Α.» όπως αυτό αντικαταστάθηκε με το άρθρο 10του 
Ν. 1940/91 (ΦΕΚ 40 Α') «Περί Μονάδας Ειδικών Αποστο¬ 
λών Λιμενικού Σώματος (ΜΕΑ ΛΣ) και άλλες διατάξεις πε¬ 
ρί αυτού». 

(γ) Τις διατάξεις του ΝΑ. 444/70 «Περί αρμοδιοτήτων 
του Λ.Σ. και σχέσεων προς τας αρμοδιότητας των Σωμά¬ 
των Ασφαλείας» (ΦΕΚ 39Α 7 ). 

(δ) Το άρθρο 2 του Γενικού Κανονισμού Λιμένα με αριθ. 
6 «Τροποποίηση ορισμένων διατάξεων του Γενικού Κανο¬ 
νισμού Λιμένα αριθ. 3 για τις λεμβουχικές εργασίες» (ΦΕΚ 
858 Β'/18.11.1994), με το οποίο αντικαταστάθηκε το άρ¬ 
θρο 5 του Γ ενικού Κανονισμού Λιμένα με αριθ. 3 «Περίλεμ- 
βουχικών εργασιών» (ΦΕΚ 577 Β726.7.1994). 

(ε) Το άρθρο 29Α του Ν. 1558/85 (ΦΕΚ 137 Α'), όπως 
προστέθηκε με το άρθρο 27 του Ν. 2081/92 (ΦΕΚ 154 Α'). 

(στ) Το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του Κρατικού 
Προϋπολογισμού, εκδίδουμε τον ακόλουθο Ειδικό Κανο¬ 
νισμό: 

Άρθρο 1 

Όρια ισχύος 

Ο παρών «Ειδικός Κανονισμός Λιμένα Στυλίδας» ισχύ¬ 
ει για τους λιμένες, τους όρμους και τη θαλάσσια έκτα¬ 
ση της περιοχής αρμοδιότητας της Λιμενικής Αρχής 
Στυλίδας όπως αυτή καθορίζεται από τις κείμενες δια¬ 
τάξεις. 

Άρθρο 2 

Τεχνικά χαρακτηριστικά λαντζών 

1. Για τη χορήγηση νέων αδειών λαντζών, τα σκάφη (λά- 
ντζες) πρέπει να πληρούν απόλυτα τις προϋποθέσεις - 
προδιαγραφές που καθορίζονται από τη Διεύθυνση Ε¬ 
λέγχου Εμπορικών Πλοίων (ΔΕΕΠ) και να είναι ολικού μή¬ 
κους τουλάχιστον δέκα (10) μέτρων. 

2. Όσες από τις ανωτέρω λάντζες, έχουν χαρακτηρι- 
σθεί από τη ΔΕΕΠ, «Λάντζες μεταφοράς φορτίων» (φορ- 


τηγές) πρέπει, επιπλέον των ανωτέρω χαρακτηριστικών, 
να είναι ταχύτητας τουλάχιστον ένδεκα (11) κόμβων, ό¬ 
σες δεν έχουν χαρακτηρισθεί «λάντζες μεταφοράς επι¬ 
βατών» (επιβατηγές), πρέπει να είναι ταχύτητος τουλάχι¬ 
στον δέκα (10) κόμβων και να φέρουν δύο (2) προωστή- 
ριες μηχανές. 

Άρθρο 3 
Κυρώσεις 

Οι παραβάτες του παρόντος Ειδικού Κανονισμού, του 
οποίου η εκτέλεση ανατίθεται στα Λιμενικά Όργανα, ανε¬ 
ξάρτητα από τις συντρέχουσες ποινικές και αστικές ευ¬ 
θύνες, κατά την ισχύουσα Νομοθεσία, υπόκεινται και στις 
κυρώσεις του άρθρου 157 του ΝΑ. 187/73 (ΦΕΚ261Α') 
«Περί ΚΑΝΑ.» το πρώτο εδάφιο της παρ. 1 του οποίου 
τροποποιήθηκε μεταγενέστερα και ισχύει σύμφωνα με το 
άρθρο 2 του Π.Δ. 381/95 (ΦΕΚ214Α'). 

Στυλίδα, 20 Ιουνίου 1996 
Ο Λιμενάρχης 

Υποπ/ρχος ΛΣ ΚΟΝΤΟΣ ΦΙΛΙΠΠΟΣ 

(β) Η εφαρμογή του Κανονισμού αυτού αρχίζει ένα μή¬ 
να από τη δημοσίευσή του στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Αυγούστου 1996 
Ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 

-Φ- 

Αριθ. 22420/2708 (5) 

Παραίτηση εκκαθαριστούν Σ.Ε.Π. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 3 παρ. 3, περ. α, β, γ και δ 
του Ν. 2173/93 «Οργάνωση ενιαίου φορέα αστικών συ¬ 
γκοινωνιών στην περιοχή Αθηνών - Πειραιώς και περιχώ¬ 
ρων και άλλες διατάξεις» (Α' 211). 

2. Την αριθμ. 22806/24.12.93 απόφαση «Εκκαθάριση 
πρώην Σ.Ε.Π. και προσωρινή καταβολή στους μετόχους 
τους» (Β' 929), όπως ισχύει. 

3. Την από 26.4.96 υποβληθείσα παραίτηση του μέλους 
της Επιτροπής Εκκαθάρισης της 1ης Σ.Ε.Π. Ηλία Απο- 
στολάκη. 

4. Τις διατάξεις του άρθρου 29Ατου Ν. 1558/1985, όπως 
προστέθηκε με το άρθρο 27 του Ν. 2081/1992 (Α' 154). 

5. Την αριθμ. 87/2.2.96 απόφαση του Πρωθυπουργού 
και του Υπουργού Μεταφορών και Επικοινωνιών «Καθορι¬ 
σμός αρμοδιοτήτων του Υφυπουργού Μεταφορών και Ε¬ 
πικοινωνιών Γ εωργίου Δασκαλάκη». 

6. Το γεγονός ότι, από τις διατάξεις της απόφασης αυ¬ 
τής, ουδεμία δαπάνη προκαλείται, αποφασίζουμε: 

Αποδεχόμαστε, από 30.4.1996, την υποβληθείσα πα¬ 
ραίτηση του Ηλία Αποστολάκη, μέλους της Επιτροπής 
Εκκαθάρισης ΌΓ|ς 1ης ΣΕΠ, της οποίας η εκκαθάριση θα 
συνεχιστεί από τους λοιπούς εκκαθαριστές σύμφωνα με 
τις διατάξεις της παρ. 5 του άρθρου 1 της αριθμ. 
22806/24.2.93 απόφασης του Υπουργού Μεταφορών και 
Επικοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα, 1 Αυγούστου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΑΣΚΑΛΑΚΗΣ 

Αριθ. 20297 # ( 6 ) 

Σύσταση αμιγούς κοινοτικής επιχείρησης στην Κοινότητα 
Καρίτσας Ν. Ιωαννίνων με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΚΑΡΙΤΣΑΣ - ΣΥΝΤΗΡΗΣΗ ΑΓΡΟΤΙΚΩΝ 
ΔΡΟΜΩΝ - ΑΞΙΟΠΟΙΗΣΗ ΤΟΠΙΚΩΝ ΠΟΡΩΝ ΚΑΙ ΔΥ¬ 
ΝΑΤΟΤΗΤΩΝ ΣΕ ΕΠΙΠΕΔΟ ΕΙΔΙΚΕΥΜΕΝΟΥ ΠΡΟΣΩ¬ 
ΠΙΚΟΥ ΧΕΙΡΙΣΤΩΝ ΜΗΧ/ΤΩΝ». 

Ο Δ/ΝΤΗΣ ΠΕΡ/ΚΗΣ Δ/ΣΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 277 και 287 του Π.Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.1.1984 που δημοσιεύθηκε στο 244/19.4.84 ΦΕΚ 
τεύχος Β'. 

3. Την απόφαση του Κοινοτικού Συμβουλίου Καρίτσας 
του Νομού Ιωαννίνων αριθμ. 45/1996, αποφασίζουμε: 

1) Συνιστάται στην Κοινότητα Καρίτσας του Νομού Ιω¬ 
αννίνων επιχείρηση με την επωνυμία «ΚΟΙΝΟΤΙΚΗ ΕΠΙ¬ 
ΧΕΙΡΗΣΗ ΚΑΡΙΤΣΑΣ - ΣΥΝΤΗΡΗΣΗ ΑΓΡΟΤΙΚΩΝ ΔΡΟ¬ 
ΜΩΝ - ΑΞΙΟΠΟΙΗΣΗ ΤΟΠΙΚΩΝ ΠΟΡΩΝ ΚΑΙ ΔΥΝΑΤΟΤΗ¬ 
ΤΩΝ ΣΕ ΕΠΙΠΕΔΟ ΕΙΔΙΚΕΥΜΕΝΟΥ ΠΡΟΣΩΠΙΚΟΥ 
ΧΕΙΡΙΣΤΩΝ ΜΗΧ/ΤΩΝ» ως ίδιο Νομικό Πρόσωπο Ιδιωτι¬ 
κού Δικαίου το οποίο διέπεται από τις διατάξεις των άρ¬ 
θρων 277 έως 284, 287, 291 και 304 του Π.Δ/τος 410/95 
(Δημοτικός και Κοινοτικός Κώδικας). 

2) Σκοπός της επιχείρησης είναι: 

α) Εξόρυξη και εμπορία ογκομαρμάρων. 
β) Αποκομιδή λοιπών δομικών υλικών από την περιοχή, 
γ) Διάνοιξη και συντήρηση αγροτικών δρόμων, 
δ) Αποκομιδή και διάθεση των απορριμμάτων του οικι¬ 
σμού. 

ε) Εκτέλεση έργων κοινωνικής υποδομής, 
στ) Η συμβολή στη διοργάνωση πολιτιστικών δραστη¬ 
ριοτήτων. 

ζ) Ανάληψη έργων αποκατάστασης λατομικών περιο¬ 
χών. 

η) Παντός είδους αναδασωτικές - φυτοκομικες εργα¬ 
σίες. 

3) Η επιχείρηση διοικείται από πενταμελές (5) Διοικητι¬ 
κό Συμβούλιο, που τα μέλη του ορίζονται μαζί με αναπλη¬ 
ρωτές από το Κοινοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Κοινοτικού Συμβουλίου Καρί¬ 
τσας και τα υπόλοιπα δύο (2) μέλη είναι δημότες ή κάτοι¬ 
κοι της Κοινότητας Καρίτσας που έχουν πείρα ή γνώσεις 
σχετικές με το αντικείμενο της επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η Επιχείρηση απασχολεί περισσό¬ 
τερους από είκοσι εργαζόμενους. 

4) Η διάρκεια της Επιχείρησης είναι είκοσι (20) χρόνια α¬ 
πό τη δημοσίευση της απόφασης αυτής στην Εφημερίδα 
της Κυβερνήσεως. 

5) Έδρα της Επιχείρησης είναι η Κοινότητα Καρίτσας 
του Νομού Ιωαννίνων. 

6) Το κεφάλαιο που διαθέτει η Κοινότητα Καρίτσας στην 
Επιχείρηση είναι: 

Α. Περιουσιακά στοιχεία, όπως αυτά αποτιμήθηκαν από 
την επιτροπή του άρθρου 9του Ν. 2190/1920 ως εξής: 

Β. Μετρητά ποσό 300.000 δρχ. 

7) Πόροι της Επιχείρησης είναι: Τα έσοδα από μεταβι¬ 
βάσεις για εκτέλεση έργων και γενικά την άσκηση της 
δραστηριότητάς της, οι πρόσοδοι από την περιουσία της, 
δάνεια, κληρονομιές, εισφορές, δωρεές και λοιπές επιχο¬ 
ρηγήσεις. 

8) Η Επιχείρηση διαλύεται: 

α) Με απόφαση του Κοινοτικού Συμβουλίου, με την α¬ 


πόλυτη πλειοψηφία των μελών του και απόφαση του Πε¬ 
ριφερειακού Διευθυντή. 

β) Όταν λήξει χωρίς να παραταθεί η διάρκεια της επι¬ 
χείρησης και 

γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Κοινο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται στην Κοινότητα Καρίτσας. 

9) Η συγκρότηση, η λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, διαχείρι¬ 
ση και εποπτεία της Επιχείρησης, διέπονται από τις σχε¬ 
τικές με τις Δημοτικές και Κοινοτικές Επιχειρήσεις διατά¬ 
ξεις του Π.Δ/τος 410/95 και την με αριθμό 25027/9.4.84 α¬ 
πόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84 τεύχος Β'. 

10) Κάλυψη δαπάνης: (Άρθρο 27 Ν. 2081/92) 

Με την παρούσα κανονιστική απόφαση προκαλείται δα¬ 
πάνη σε βάρος του προϋπολογισμού της Κοινότητας Κα¬ 
ρίτσας ποσού δρχ. 300.000 (σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως 

Ιωάννινα, 6 Αυγούστου 1996 
Με εντολή Γ εν. Γ ραμματέα Περιφ. Ηπείρου 
Ο Διευθυντής 
ΒΑΣΙΛ. ΧΗΤΑΣ 
-♦- 

Αριθ. 13107 (7) 

Σύσταση ιδίου Νομικού Προσώπου στην κοιν. Πουρίου Ν. 
Μαγνησίας με την επωνυμία «ΚΟΙΝΟΤΙΚΗ ΒΙΒΛΙΟΘΗ¬ 
ΚΗ ΚΟΙΝΟΤΗΤΑΣ ΠΟΥΡΙΟΥ». 

Ο ΑΝΑΠΛΗΡΩΤΗΣ ΠΕΡ/ΚΟΥΔ/ΝΤΗ Ν. ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(Δημοτικός και Κοινοτικός Κώδικας). 

2. Την απόφαση του Κοινοτικού Συμβουλίου Πουρίου με 
αριθ. 37/96, αποφασίζουμε: 

ΑΡΘΡΟ 1 

Συνιστάται Νομικό Πρόσωπο σύμφωνα με τις διατάξεις 
του άρθρου 187 του Δ.Κ.Κ. όπως αυτό έχει τροποποιηθεί 
και ισχύει με τα άρθρα 11 και 26 του Ν. 2130/93 και τις πα- 
ραγ. 12,13 του άρθρου 2τουΝ. 2307/95 με την επωνυμία 
«ΚΟΙΝΟΤΙΚΗ ΒΙΒΛΙΟΘΗΚΗ ΚΟΙΝΟΤΗΤΑΣ ΠΟΥΡΙΟΥ». 

ΑΡΘΡΟ 2 

Για την στέγαση του Νομικού Προσώπου η Κοινότητα 
διαθέτει το ιδιόκτητο οίκημα της Κοινότητας (ή θα ενοι- 
κιασθεί κατάλληλο οίκημα κ.λπ.). 

ΑΡΘΡΟ 3 

Σκοπός του Νομικού Προσώπου είναι η μορφωτική α¬ 
νάπτυξη, μέσω της λειτουργίας Βιβλιοθήκης, Αναγνω¬ 
στηρίου και Δανειστικής, η διενέργεια εκθέσεων βιβλίου, 
ομιλιών, συζητήσεων γύρω από φιλολογικά, ιστορικά θέ¬ 
ματα, αλλά και σχετικά με την ιστορική πορεία της κάθε 
μορφής τέχνης, θέατρο, μουσική χορό, λαϊκή παράδοση, 
κινηματογράφο κ.λπ. 

ΑΡΘΡΟ 4 

Το συνιστώμενο Νομικό Πρόσωπο διοικείται, από πε¬ 
νταμελές συμβούλιο, σύμφωνα με το άρθρο 187 του 
Δ.Κ.Κ. που αποτελείται: 
α. από τον εκάστοτε Πρόεδρο, ως Πρόεδρο. 

β. από δύο Κοινοτικούς Συμβούλους και 

γ. από δύο δημότες. 

Τα μέλη του Διοικητικού Συμβουλίου ορίζονται με από¬ 
φαση του Κοινοτικού Συμβουλίου. 

Το Διοικητικό Συμβούλιο εκλέγει ένα εκ των μελών του 
ως Αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Κοινοτικού Συμβουλίου. 

Το Νομικό Πρόσωπο εκπροσωπείται ενώπιον των δικα¬ 
στηρίων και πόσης αρχής από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

ΑΡΘΡΟ 5 

Οι Πόροι του Νομικού Προσώπου είναι: 

1. Επιχορηγήσεις της Κοινότητας (ή άλλου Φυσικού ή 
Νομικού Προσώπου). 

2. Επιχορηγήσεις από φορείς του Κράτους. 

3. Έσοδα από διάφορες εκδηλώσεις της Κοινοτικής Βι¬ 
βλιοθήκης. 

4. Πάσης φύσεως δωρεές, κληροδοτήματα, μισθώματα 
από ακίνητα (π.χ. που έχουν μεταβιβασθεί στο Ν.Π.). 

ΑΡΘΡΟ6 

Τα θέματα τα σχετικά με την πρόσκληση των μελών του 
Νομικού Προσώπου σε συνεδρίαση, την απαιτούμενη για 
τη λήψη αποφάσεως πλειοψηφία, τον έλεγχο και την ε- 
κτελεστότητα των αποφάσεών του, ρυθμίζονται με ανά¬ 
λογη εφαρμογή των σχετικών διατάξεων που αφορούν το 
Κοινοτικό Συμβούλιο. 

Επί των αποφάσεων προϋπολογισμού, απολογισμού 
του Οργανισμού της Εσωτερικής Υπηρεσίας για την εκ¬ 
ποίηση ή ανταλλαγή ακινήτων ή επιβάρυνσης με εμπράγ¬ 
ματα δικαιώματα της αποδοχής δωρεών, κληρονομιών ή 
κληροδοσιών και της συνομολογήσεως δανείων, απαιτεί¬ 
ται και σύμφωνος γνώμη του Κοινοτικού Συμβουλίου. 

Το Συμβούλιο οφείλει να αποφανθεί και να υποβάλλει 
την απόφασή του στον Περ. Δ/ντή βάσει των διατάξεων 
του 2240/94. 

ΑΡΘΡΟ7 

Οι διατάξεις που ισχύουν για τις κοινότητες και αφο¬ 
ρούν τον Οργανισμό της Εσωτερικής Υπηρεσίας, τον 
προϋπολογισμό το οικονομικό έτος τον απολογισμό την 
ταμιεακή υπηρεσία, τη διαχείριση, τα δάνεια και την περι¬ 
ουσία, εφαρμόζονται και στο Νομικό αυτό Πρόσωπο. Η ε¬ 
κτέλεση έργων και η προμήθεια πραγμάτων, από το Νο¬ 
μικό αυτό Πρόσωπο, γίνονται σύμφωνα με τις διατάξεις 
που ισχύουν κάθε φορά για εκτέλεση έργων και την προ¬ 
μήθεια πραγμάτων από την Κοινότητα. 

ΑΡΘΡΟ 8 

Το Νομικό Πρόσωπο καταργείται κατά τον τρόπο τον ο¬ 
ποίο συστήθηκε, η δε περιουσία του περιέρχεται στην 
Κοινότητα. 

ΑΡΘΡΟ 9 

Κάθε άλλη λεπτομέρεια που δεν προβλέπεται από την 
συστατική πράξη και τον παρόντα οργανισμό ρυθμίζεται 
με απόφαση του Κοιν. Συμβουλίου Πουρίου ύστερα από 
αιτιολογημένη πρόταση του Δ.Σ. του Νομικού Προσώπου 
και στηριζόμενη στο Νόμο. 

ΑΡΘΡΟ 10 

Η Κοινότητα θα εγγράφει στον προϋπολογισμό και θα 
αποδίδει κατ' έτος από τα τακτικά έσοδα το ποσόν των 
300.000 για τις ανάγκες λειτουργίας του εν λόγω Νομικού 
Προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Βόλος, 2 Αυγούστου 1996 

Ο Αναπλ. Περ/κού Δ/ντή 
ΑΘΑΝ. ΓΚΑΡΑΓΚΑΝΗΣ 


Αριθ. 13109 (8) 

Σύσταση ιδίου Νομικού Προσώπου στην κοιν. Πουρίου Ν. 
Μαγνησίας με την επωνυμία «ΠΝΕΥΜΑΤΙΚΟ ΚΕΝΤΡΟ 
ΚΟΙΝΟΤΗΤΑΣ ΠΟΥΡΙΟΥ». 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(Δημοτικός και Κοινοτικός Κώδικας). 

2. Την απόφαση του Κοινοτικού Συμβουλίου Πουρίου με 
αριθ. 39/96, αποφασίζουμε: 

ΑΡΘΡΟ 1 

Συνιστάται Νομικό Πρόσωπο σύμφωνα με τις διατάξεις 
του άρθρου 187 του Δ.Κ.Κ. όπως αυτό έχει τροποποιηθεί 
και ισχύει με τα άρθρα 11 και 26 του Ν. 2130/93 και τις πα- 
ραγ. 12,13του άρθρου 2του Ν. 2307/95 με την επωνυμία 
«ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΠΟΥΡΙΟΥ». 

ΑΡΘΡΟ 2 

Για την στέγαση του Νομικού Προσώπου η Κοινότητα 
διαθέτει το ιδιόκτητο οίκημα της Κοινότητας (ή θα ενοι- 
κιασθεί κατάλληλο οίκημα κ.λπ.). 

ΑΡΘΡΟ 3 

Σκοπός του Νομικού Προσώπου είναι η ανάπτυξη κάθε 
μορφής τέχνης και ειδικότερα η δημιουργία εικαστικού, 
θεατρικού, μουσικού, χορευτικού, φιλολογικού, λαϊκής 
παράδοσης και κινηματογραφικού τμήματος, καθώς και η 
διενέργεια εκθέσεων, ομιλιών, συζητήσεων και άλλων πο¬ 
λιτιστικών εκδηλώσεων. 

ΑΡΘΡΟ 4 

Το συνιστώμενο Νομικό Πρόσωπο διοικείται, από πε¬ 
νταμελές συμβούλιο, σύμφωνα με το άρθρο 187 του 
Δ.Κ.Κ. που αποτελείται: 

α. απότονεκάστοτε Πρόεδρο, ως Πρόεδρο 

β. από δύο Κοινοτικούς Συμβούλους και 

γ. από δύο δημότες. 

Τα μέλη του Διοικητικού Συμβουλίου ορίζονται με από¬ 
φαση του Κοινοτικού Συμβουλίου. 

Το Διοικητικό Συμβούλιο εκλέγει ένα εκ των μελών του 
ως Αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Κοινοτικού Συμβουλίου. 

Το Νομικό Πρόσωπο εκπροσωπείται ενώπιον των δικα¬ 
στηρίων και πάσης αρχής από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

ΑΡΘΡΟ 5 

Οι Πόροι του Νομικού Προσώπου είναι: 

1. Επιχορηγήσεις της Κοινότητας (ή άλλου Φυσικού ή 
Νομικού Προσώπου). 

2. Επιχορηγήσεις από φορείς του Κράτους. 

3. Έσοδα από διάφορες εκδηλώσεις του Πνευματικού 
Κέντρου. 

4. Πάσης φύσεως δωρεές, κληροδοτήματα, μισθώματα 
από ακίνητα (π.χ. που έχουν μεταβιβασθεί στο Ν.Π.). 

ΑΡΘΡΟ 6 

Τα θέματα τα σχετικά με την πρόσκληση των μελών του 
Νομικού Προσώπου σε συνεδρίαση, την απαιτούμενη για 
τη λήψη αποφάσεως πλειοψηφία, τον έλεγχο και την ε- 
κτελεστότητα των αποφάσεών του, ρυθμίζονται με ανά¬ 
λογη εφαρμογή των σχετικών διατάξεων που αφορούν το 
Κοινοτικό Συμβούλιο. 

Επί των αποφάσεων προϋπολογισμού, απολογισμού 
του Οργανισμού της Εσωτερικής Υπηρεσίας για την εκ¬ 
ποίηση ή ανταλλαγή ακινήτων ή επιβάρυνσης με εμπράγ¬ 
ματα δικαιώματα της αποδοχής δωρεών, κληρονομιών ή 
κληροδοσιών και της συνομολογήσεως δανείων, απαιτεί¬ 
ται και σύμφωνος γνώμη του Κοινοτικού Συμβουλίου. 

Το Συμβούλιο οφείλει να αποφανθεί και να υποβάλλει 
την απόφασή του στον Περ. Δ/ντή βάσει των διατάξεων 
του 2240/94. 

ΑΡΘΡΟ 7 

Οι διατάξεις που ισχύουν για τις κοινότητες και αφο¬ 
ρούν τον Οργανισμό της Εσωτερικής Υπηρεσίας, τον 
προϋπολογισμό το οικονομικό έτος τον απολογισμό την 
ταμειακή υπηρεσία, τη διαχείριση, τα δάνεια και την περι¬ 
ουσία, εφαρμόζονται και στο Νομικό αυτό Πρόσωπο. 

Η εκτέλεση έργων και η προμήθεια πραγμάτων, από το 
Νομικό αυτό Πρόσωπο, γίνονται σύμφωνα με τις διατά¬ 
ξεις που ισχύουν κάθε φορά για εκτέλεση έργων και την 
προμήθεια πραγμάτων από την Κοινότητα. 

ΑΡΘΡΟ8 

Το Νομικό Πρόσωπο καταργείται κατά τον τρόπο τον ο¬ 
ποίο συστήθηκε, η δε περιουσία του περιέρχεται στην 
Κοινότητα. 

ΑΡΘΡΟ 9 

Κάθε άλλη λεπτομέρεια που δεν προβλέπεται από την 
συστατική πράξη και τον παρόντα οργανισμό ρυθμίζεται 
με απόφαση του Κοιν. Συμβουλίου Π ου ρίου ύστερα από 
αιτιολογημένη πρόταση του Δ.Σ. του Νομικού Προσώπου 
και στηριζόμενη στο Νόμο. 

ΑΡΘΡΟ 10 

Η Κοινότητα θα εγγράφει στον προϋπολογισμό και θα 
αποδίδει κατ’ έτος από τα τακτικά έσοδα το ποσόν των 
200.000 για τις ανάγκες λειτουργίας του εν λόγω Νομικού 
Προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Βόλος, 2 Αυγούστου 1996 

Ο Αναπλ. Περ/κού Δ/ντή 
ΑΘΑΝ. ΓΚΑΡΑΓΚΑΝΗΣ 
-Φ- 

Αριθ. 11935 (9) 

Σύσταση κοινοτικής επιχείρησης στην Κοινότητα Μορφο- 
βουνίου Ν. Καρδίτσας με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΤΟΥΡΙΣΜΟΥ ΚΑΙ ΠΟΛΙΤΙΣΤΙΚΗΣ ΑΝΑ¬ 
ΠΤΥΞΗΣ ΜΟΡΦΟΒΟΥΝΙΟΥ (ΚΕΤΠΑΜ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντες υπόψη: 

1. Τις διατάξεις του άρθρου 277 του Δημοτικού και Κοι¬ 
νοτικού Κώδικα (Π.Δ. 410/95) σύμφωνα με τις οποίες οι 
δήμοι και οι κοινότητες μπορούν να συνιστούν δικές τους 
επιχειρήσεις για: α) την εκτέλεση έργων, β) την παραγω¬ 
γή αγαθών και γ) την ανάπτυξη δραστηριοτήτων που έ¬ 
χουν σκοπό την πραγματοποίηση εσόδων. 

2. Τις διατάξεις των άρθρων 278. 279,280, 281, 282 και 
283του Δημοτικού και Κοινοτικού Κώδικα (Π.Δ. 410/95). 

3. Τις διατάξεις του άρθρου 29Ατου Ν. 1558/85 σχετικά 
με τον έλεγχο δαπανών που προκαλούν οι κανονιστικές 
διοικητικές πράξεις. 

4. Την αριθμ. 80/14.7.1996 απόφαση του κοινοτικού 
Συμβουλίου Μορφοβουνίου με την οποία αποφασίζεται η 
σύσταση Κοινοτικής επιχείρησης στην Κοινότητα Μορ¬ 
φοβουνίου με την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ 
ΤΟΥΡΙΣΜΟΥ & ΠΟΛΙΤΙΣΤΙΚΗΣ ΑΝΑΠΤΥΞΗΣ ΜΟΡΦΟ- 
ΒΟΥΝΙΟΥ (ΚΕΤΠΑΜ)» σύμφωνα με όσα γράφονται σ’ αυ¬ 
τή- 

5. Την πλήρη οικονομοτεχνική μελετη η οποία συνεταγει 
σχετικά με τους σκοπούς και τη λειτουργία της ανωτέρω 
Κοινοτικής Επιχείρησης, αποφασίζουμε: 

1. Εγκρίνουμε την αριθμ. 80/96 απόφαση του Κοινοτι¬ 
κού Συμβουλίου Μορφοβουνίου με την οποία αποφασίζε- 


ται η σύσταση Κοινοτικής Επιχείρησης στην Κοινότητα 
Μορφοβουνίου με την επωνυμία «ΚΟΙΝΟΤΙΚΗ ΕΠΙΧΕΙ¬ 
ΡΗΣΗ ΤΟΥΡΙΣΜΟΥ & ΠΟΛΙΤΙΣΤΙΚΗΣ ΑΝΑΠΤΥΞΗΣ ΜΟΡ¬ 
ΦΟΒΟΥΝΙΟΥ (ΚΕΤΠΑΜ)» η οποία διέπεται από τις διατά¬ 
ξεις των άρθρων 277, 278, 279, 280, 281,282, 283 και 284 
του Δημοτικού και Κοινοτικού Κώδικα (Π.Δ. 410/95). 

2. Σκοποί της Επιχείρησης είναι: 

α) Η προώθηση και η ανάπτυξη επιχειρηματικής δρα¬ 
στηριότητας στον πολιτιστικό, τουριστικό τομέα και στον 
τομέα αναψυχής. 

β) Η οργάνωση εκδηλώσεων πολιτιστικού και ψυχαγω¬ 
γικού περιεχομένου καθώς και η εκμετάλλευση χώρων α¬ 
ναψυχής και πολιτισμού. 

γ) Η λειτουργία και εκμετάλλευση κέντρων εξυπηρέτη¬ 
σης πολιτών. 

δ) Η κατασκευή και λειτουργία αναψυκτηρίων, περιπτέ¬ 
ρων, κέντρων, κοινοτικού ξενώνα κ.λπ. 

ε) Η ενημέρωση, επιμόρφωση και ψυχαγωγία των πολι¬ 
τών, μέσα από έντυπα και ηλεκτρονικά μέσα. 

στ) Η παροχή πληροφοριών στον τουριστικό τομέα και 
η οργάνωση συνεδρίων. 

ζ) Οι διαφημίσεις σαν μέσο επιχειρηματικής δραστη¬ 
ριότητας. 

η) Η κατά τον καλλίτερο και αποδοτικώτερο δυνατό 
τρόπο κατασκευή και εκμετάλλευση ξενώνα Β' κατηγο¬ 
ρίας δυναμικότητας είκοσι (20) δωματίων. 

3. Η χρονική διάρκεια λειτουργίας της κοινοτικής επι¬ 
χείρησης ορίζεται ότι θα είναι για εκατό (100) χρόνια. 

4. Έδρα της επιχείρησης ορίζεται η Κοινότητα Μορφο¬ 
βουνίου και σε κτίριο τη χρήση του οποίου θα παραχωρή¬ 
σει η Κοινότητα. 

5. Η επιχείρηση θα διοικείται από πενταμελές Διοικητι¬ 
κό Συμβούλιο το οποίο θα απαρτίζεται: 

α) Από τον εκάστοτε Πρόεδρο της Κοινότητας Μορφο¬ 
βουνίου, ως Πρόεδρο του Διοικητικού Συμβουλίου της ε¬ 
πιχείρησης. 

β) Δύο (2) κοινοτικούς συμβούλους που θα ορίζονται με 
απόφαση του Κοινοτικού Συμβουλίου και από τους οποί¬ 
ους ο ένας θα ορίζεται και ως Αντιπρόεδρος της επιχεί¬ 
ρησης- , , , „ 

γ) Δύο (2) δημότες και μονίμους κατοίκους της Κοινό¬ 
τητας οι οποίοι θα έχουν πείρα και γνώσεις σχετικές με το 
αντικείμενο της επιχείρησης και θα ορίζονται με απόφαση 
του Κοινοτικού Συμβουλίου. 

Στα μέλη του Διοικητικού Συμβουλίου προστίθεται και 
ένας (1) εκπρόσωπος των εργαζομένων, χωρίς αλλαγή 
της συστατικής πράξης όταν η επιχείρηση απασχολεί πε¬ 
ρισσότερους από είκοσι (20) εργαζόμενους. Στην περί¬ 
πτωση αυτή στο Διοικητικό Συμβούλιο θα συμμετέχει έ¬ 
νας (1) Κοινοτικός Σύμβουλος. 

Η θητεία των μελών του Διοικητικού Συμβουλίου της Ε¬ 
πιχείρησης ακολουθεί την κοινοτική περίοδο. 

6. Πόροι της επιχείρησης ορίζονται ότι θα είναι: 

α) Έσοδα από εισιτήρια εκδηλώσεων. 

β) Έσοδα από ανταποδοτικά τέλη. 

γ) Έσοδα από πωλήσεις εκδόσεων. 

δ) Έσοδα από εκπόνηση μελετών αναπτυξιακού χαρα¬ 
κτήρα. 

στ) Έσοδα από εκπόνηση έργων. 

ζ) Έσοδα από εκμετάλλευση ξενώνων, τουριστικών πε¬ 
ριπτέρων. 

7. Αναπόσπαστο τμήμα της παρούσας αποτελεί η οικο¬ 
νομοτεχνική μελέτη, η οποία φέρει τη σύμφωνη γνώμη ό¬ 
λων των μελών του Κοινοτικού Συμβουλίου. 

8. Η Κοινότητα Μορφοβουνίου διαθέτει στην επιχείρη¬ 
ση το ποσό των 500.000 δραχμών, ως αρχικό κεφάλαιο κί¬ 
νησης το οποίο είναι γραμμένο στον προϋπολογισμό χρή¬ 
σης 1996 στον ΚΑ 75/211.9. 

9. Παραχωρείται από την κοινότητα δωρεάν για εκατό 
(100) χρόνια η χρήση κοινοτικής έκτασης πέντε (5) στρεμ¬ 
μάτων με σκοπό την ανέγερση και εκμετάλλευση κοινοτι¬ 
κού ξενώνα. 

Η ανωτέρω έκταση συνορεύει: Ανατολικά με κοινοτική 
έκταση στη θέση Άγιος Αθανάσιος, Δυτικά με κοινοτικό α¬ 
γροτικό δρόμο, Βόρεια με έκταση ιδιοκτησίας Ηλία Σανί¬ 
δά και Νότια με κοινοτική έκταση. 

Η αποτίμηση της αξίας της ανωτέρω έκτασης θα γίνει α¬ 
πό την επιτροπή του άρθρου 9 του Ν. 2190/20. 

10. Όταν για οποιοδήποτε λόγο διαλυθεί η κοινοτική ε¬ 
πιχείρηση κάθε περιουσιακό στοιχείο αυτής θα περιέλθει 
στην Κοινότητα Μορφοβουνίου. 

11. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, δια¬ 
χείριση και εποπτεία της επιχείρησης διέπεται από τις 
σχετικές διατάξεις του Δημοτικού και Κοινοτικού Κώδικα 
(Π.Δ. 410/95) καθώς και την αριθμ. 25027/9.4.84 απόφα¬ 
ση του Υπουργού Εσωτερικών που δημοσιεύθηκε στο 
ΦΕΚ244/Β719.4.84. 

12. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Μορφοβουνίου ύψους πεντακοσίων χιλιάδων (500.000) 
δραχμών η οποία είναι γραμμένη στον ΚΑ 75/211.9 του 
προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 25 Ιουλίου 1996 
Με εντολή Γεν. Γραμματέα Περιφ. Θεσσαλίας 
Ο Αναπλ. Περ/κού Δ/ντή 
ΕΜΜΑΝ. ΑΝΤΙΜΗΣΑΡΗΣ 
-♦- 

Αριθ.ΔΚΠ 1515 (10) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μαρίνα Γιαβρίμη του Δημητρίου. 

Ο ΝΟΜΑΡΧΗΣ ΛΕΣΒΟΥ 

Με την απόφαση του Νομάρχη Λέσβου ΔΚΠ/ 1515/ 
2.8.1996 έχει χορηγηθεί στην Μαρίνα Γαβρίμη του Δημη¬ 
τρίου άδεια ασκήσεως επαγγέλματος Κοινωνικού Λει¬ 
τουργού. 

Μυτιλήνη, 2 Αυγούστου 1996 
Με εντολή Νομάρχη 
Ο Διευθυντής 
ΑΛΕΞ. ΚΑΖΑΖΗΣ 
-♦- 

Αριθ. 1/8801 

Τροποποίηση σκοπού της κοινοτικής επιχείρησης «Του¬ 
ριστική Πολιτιστικής και Κοινωνικής Ανάπτυξης Καλλι¬ 
θέας» Ν. Χαλκιδικής. 

Η Ν ΤΡΙΑ ΠΕΡΙΦ. Δ/ΣΗΣ Ν. ΧΑΛΚΙΔΙΚΗΣ 

Έχοντας υπόψη: 

1. Τις διατάξεις των αρθρ. 277 - 292 του Π.Δ. 410/1995. 

2. Την αριθμ. οικ. 1/2553/28.2.95 απόφαση Περιφερεια¬ 
κού Δ/ντή «Περί σύστασης αμιγούς κοινοτικής επιχείρη¬ 
σης (ΚΕΤΠΚΑΚ) στην Καλλιθέα Χαλκιδικής. 

3. Την αριθμ. 94/96 απόφαση του Κοινοτικού Συμβουλί¬ 
ου Καλλιθέας «Περί τροποποίησης του σκοπού της ΚΕΤ¬ 
ΠΚΑΚ», αποφασίζουμε: 

Τροποποιούμε τον σκοπό της κοινοτικής επιχείρησης 
Κ.Ε.Τ.Π.Κ.Α. Καλλιθέας δια της συμπλήρωσης του αρθ. 2 
της 1/2553/28.2.95 απόφασής μας με την παράγραφο κ.β 
ως εξής: Είσπραξη των τελών των κοινόχρηστων χώρων 
της Κοινότητας. 

Με την παρούσα απόφαση δεν προκαλείται δαπάνη σε 
βάρος του προϋπολογισμού της Κοινότητας. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος, 2 Αυγούστου 1996 
Με εντολή Γεν. Γραμ. Περιφ. Κεντρ. Μακεδονίας 
Η Δ/ντρια 

ΣΤΑΜΑΤΙΑ ΚΛΑΜΟΥΡΗ 

-Φ- 

Αριθ. 12551 (12) 

Ψήφιση του Οργανισμού Εσωτερικής Υπηρεσίας του 
Συνδέσμου Ύδρευσης Κοινοτήτων Γονίμου - Μεγαλο- 
χωρίου Νομού Σερρών. 

Η Δ/ΝΤΡΙΑ ΠΕΡ/ΚΗΣ Δ/ΣΗΣ Ν. ΣΕΡΡΩΝ 

Έχοντας υπόψη: 

1 . Την αναφορά του Συνδέσμου Ύδρευσης Κοινοτήτων 
Γ ονίμου - Μεγαλοχωρίου αριθ. 21/22.5.1996 με την οποία 
υποβλήθηκε η απόφαση του Διοικητικού Συμβουλίου α- 
ριθ. 10/1996 του Συνδέσμου Ύδρευσης που αναφέρεται 
στην ψήφιση του Ο.Ε.Υ.του Νομικού αυτού Προσώπου. 

2. Τις διατάξεις του άρθρου 12του Ν. 1188/81 «Περίκυ- 
ρώσεως του Κώδικος» όπως αντικαταστάθηκε με τις δια¬ 
τάξεις του άρθρου 26 παρ. 1 του Ν. 1832/1989 και τις δια¬ 
τάξεις της παρ. 5 του άρθρου 8του Ν. 2307/1995. 

3. Τις διατάξεις των άρθρων 34 του Ν. 2190/1994 (ΦΕΚ 
28/Α73.3.1994) «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης του 
Π.Δ/τος 3705/1987 και τις διατάξεις του Π.Δ. 22/1990. 

4. Την γνωμοδότηση του Υπηρεσιακού Συμβουλίου του 
άρθρου 5 του Ν. 1188/1981 και αρθ. 8 του Ν. 2307/1995 α- 
ριθ. 7/4/27.6.1996, τα υπόλοιπα στοιχεία του φακέλου και 
την οικονομική κατάσταση του Συνδέσμου Ύδρευσης Κοι¬ 
νοτήτων Γ ονίμου - Μεγαλοχωρίου. 

5. Τις αριθ. 53660/59/6.8.1986 και 75643/16.1.1987 δια¬ 
ταγές του ΥΠΕΣ. 

6. Την αριθ. 550/εγκ. 1/7.10.1992 εγκύκλιο της Γραμμα¬ 
τείας του Υπουργικού Συμβουλίου «Έλεγχος δαπανών 
που προκαλούν οι κανονιστικές διοικητικές πράξεις». 

7. Το γεγονός ότι με τις διατάξεις της απόφασης αυτής 
δεν προκαλείται επί πλέον δαπάνη για το έτος 1996 στον 
προϋπολογισμό του οικείου Νομικού Προσώπου. 

8. Την αριθ. 939/3.5.1996 απόφαση του Γενικού Γραμ¬ 
ματέα Περιφέρειας Κεντρικής Μακεδονίας με την οποία ο¬ 
ρίζεται αναπληρωτής του Περιφ. Δ/ντή Νομού Σερρών, η 
Νίκη Αντωνιάδου προϊσταμένη Δ/νσης, που υπηρετεί στην 
Περιφερειακή Διοίκηση του Νομού, αποφασίζουμε: 

Διαπιστώνουμε την, σύμφωνα με τις οικείες διατάξεις, 
κατάρτιση του Οργανισμού Εσωτερικής Υπηρεσίας του 
Συνδέσμου Ύδρευσης των Κοινοτήτων Γ ονίμου - Μεγαλο¬ 
χωρίου Νομού Σερρών, ο οποίος ψηφίσθηκε με την από¬ 
φαση αριθ. 10/1996 του Διοικητικού Συμβουλίου, ώστε 
αυτός να περιλαμβάνει την κατωτέρω υπηρεσιακή διάρ¬ 
θρωση. 

«Υπηρεσία Ύδρευσης» με τις εξής θέσεις υπαλλήλων: 

ΤΑΚΤΙΚΟ ΠΡΟΣΩΠΙΚΟ 

Κατηγορία ΥΕ 

Κλάδος ΥΕ16 - Υδρονομέων με διαβάθμιση Ε' - Β'. 

Μοναδικός προϊστάμενος της υπηρεσίας είναι ο Πρόε¬ 
δρος του Διοικητικού Συμβουλίου του Νομικού Προσώ¬ 
που. 

Η απόφση αυτή να δημοσιευθεί στην Εφημερίδα της Κυ¬ 
βερνήσεως. 

Σέρρες, 1 Αυγούστου 1996 

Με εντολή Γεν. Γραμ. Περιφ. Κεντρ. Μακεδονίας 
Η Δ/ντρια 

ΝΙΚΗ ΑΝΤΩΝΙΑΔΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 8970 ( 13 ) 

Τροποποίηση ΟΕΥ Κοινότητας Αρωνίου Ν. Χανίων. 

Ο ΑΝΑΠΛ. ΠΕΡ/ΚΟΥΔ/ΝΤΗ Ν. ΧΑΝΙΩΝ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπωςα- 
ντικαταστάθηκαν με αυτές των άρθρων 26του Ν. 1832/89 
και 8 παρ. 5 του Ν. 2307/95. 

2. Τις όμοιες του Ν. 2190/94. 

3. Την 62/1988 απόφαση του Κοινοτικού Συμβουλίου Α¬ 
ρωνίου που εγκρίθηκε με την 5576/1989 όμοια της Νο¬ 
μαρχίας Χανίων σχετικά με την ψήφιση του ΟΕΥ της Κοι¬ 
νότητας Αρωνίου. 

4. Την 21/1996 απόφαση του Κοινοτικού Συμβουλίου Α¬ 
ρωνίου με την οποία τροποποιείται ο ΟΕΥ της Κοινότη¬ 
τας. 

5. Την 4/1996 γνωμοδότηση του Υπηρεσιακού Συμβου¬ 
λίου ΟΤΑπου διατυπώθηκε στο 9/25.6.96 πρακτικό του, α¬ 
ποφασίζουμε: 

Επικυρώνουμε την 21/1996 απόφαση του Κοινοτικού 
Συμβουλίου Αρωνίου με την οποία τροποποιείται ο ΟΕΥ 
της Κοινότητας που έχει ψηφιστεί με την 62/1988 απόφα¬ 
ση του Κοινοτικού Συμβουλίου και εγκριθεί με την 
5576/89 όμοια της Νομαρχίας Χανίων και παρουσιάζειτην 


παρακάτω σύνθεση και διαβάθμιση στο άρθρο (2) αυτού 
μετά την τροποποίησή του. 

Άρθρον 2ον 

Διάρθρωση - Διαβάθμιση θέσεων 

Μόνιμο προσωπικό 

1) Κατηγορία ΠΕ 

Μία (1) θέση γραμματέα με βαθμό Δ - Α. 

2) Κατηγορία ΔΕ 

Μία (1) θέση γραμματέα με βαθμό Δ - Α. 

Τα λοιπά άρθρα του ΟΕΫτης Κοινότητας παραμένουν 
ως έχουν ψηφιστεί αρχικά. 

Από τις διατάξεις αυτές προκαλείται δαπάνη σε βάρος 
του προϋπολογισμού της Κοινότητας ύψους 4.500.000 
δρχ. περίπου ετησίως. 

Η απαιτούμενη δαπάνη για το τρέχον οικονομικό έτος 
δεν είναι δυνατόν να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χανιά, 2 Αυγούστου 1996 

Με εντολή Γεν. Γραμ. ΓΊεριφ. Κρήτης 
Ο Αν/τής Περ/κού Δ/ντή 

Μ. ΦΡΑΪΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



